**MASTER STUDIJE**

Na sastanku Veća Katedre za računarstvo održanom 14.06. u 12:00 usvojeni su sastavi sledećih Komisija koje će biti zadužene za realizaciju odbrane stručne prakse, SIR1 i SIR2 na master studijama na Smeru za računarsku tehniku i informatiku.

SIR1

1. **Doc. Aleksandar Stanimirović**
2. Prof. Vladan Vučković
3. Mentor

SIR2 + Stručna praksa

1. **Prof Dragan Stojanović**
2. Prof. Milorad Tošić
3. Doc. Ivan Petković

**Procedura za realizaciju SIR1**

1. Student se dogovara sa nekim od nastavnika sa Katedre za računarstvo (može da bude uključen bilo koji od nastavnika) o temi koju će raditi u overu SIR-a 1. Poželjno je da tema na neki način bude i priprema za *Master rad* ali nije obavezno.
2. Na kraju rada na temi student podnosi mentoru izveštaj (seminarski rad). Mentor treba svojim potpisom da potvrdi da je izveštaj prihvaćen. Iyveštaj se šalje predsedniku Komisije za SIR1.
3. Student prijavljuje SIR1 kao i svaki drugi ispit.
4. Izveštaj se brani pred Komisijom. Predsednik Komisije zakazuje termin odbrane jednom u ispitnom roku. Odbrani **obavezno** prisustvuje i mentor. Student je obavezan da prilikom odbrane preda i odštampani izveštaj, kao i da pripremi PP prezentaciju teme na kojoj je radio.
5. SIR1 se ocenjuje kao i svaki drugi ispit upisom ocene u spisak, zelini karton i indeks studenta. Zelene kartone i indekse potpisuju svi članovi Komisije, a spisak samo predsednik.

**Procedura za realizaciju stručne prakse i SIR2 (Najmanje 6 nedelja)**

1. Student bira firmu u kojoj hoće da obavi praksu i podnosi zahtev da mu se odobri realizacija prakse u toj firmi. To može da bude firma do koje je sam došao ili neka sa spiska firmi koje su ponudile praksu. Ovaj spisak se povremeno objavljuje na **CS** sajtu. Uobičajena praksa je da se student prvo dogovori sa firmom da će kod njih obaviti praksu.

Zahtev se podnosi na formularu koji se može naći na **CS** sajtu u delu koji se odnosi na stručnu praksu na master studijama. Prilikom dogovora o praksi treba naglasiti da praksa uključuje i SIR2, što znači da u okviru prakse student treba da se upozna sa nekom novom tehnologijom ili da učestvuje u realizaciji nekog projekta.

1. Predsedik Komisije za ocenu stručne prakse Prof. Dragan Stojanović ili Šef Katedre prof. Milena Stanković treba da svojim potpisom potvrdi da praksa može da se obavi u izabranoj firmi. Nakon toga zahtev se predaje Studentskoj službi fakulteta.
2. Studentska služba izdaje dokument koji predstavlja zvaničan uput na praksu. (Jedna kopija ovog dokumenta čuva se u dosijeu studenta). Nakon toga student može da započne realizaciju prakse.
3. Nakon završene prakse student piše Izveštaj o praksi koji u elektronskoj formi šalje prof. Draganu Stojanoviću i prijavljuje polaganje ispita *Stučna praksa* i SIR2
4. U svakom ispitnom roku organizuje se odbrana stučne prakse i SIR2 u jenom terminu, o čemu predsednik Komisije za praksu obaveštava studente preko **cs** sajta.
5. U terminu za odbranu prakse student kratko prezentuje svoju praksu. Takođe predaje odštampan Izveštaj o praksi i dokument kojim je upućen na praksu sa potpisom ovlašćenog lica iz firme kojim se potvrđuje da je obavio praksu.
6. Podaci o odbranjenoj praksi se upisuju u indeks i zelene kartone. SIR2 se ocenjuje ocenom a za stručnu praksu se ne upisuje ocena već samo: *Priznaje se.* Zelene kartone i indeks potpisuju svi članovi Komisije, a spisak samo predsednik.

U Nišu, 16.06.2017 **Šef Katedre za računarstvo**

Prof. Milena Stanković